Ilocano News: 125 nga iskuelaan ti TESDA agmula ken agpatanor adu a makan
Ni Jessie R. Valdez
San Fernando City, La Union (3 October) -- Ti Technical Education and Skills Development Authority (TESDA) ket maysa nga institusyon ti gobierno a tumulong nga mangpa-adda't seguridad ti makan ditoy pagilyan isu nga amin nga sangagasut duapulo ket lima (125) nga iskuelaan ti agrikultura ken sida nga imatmatunan ti TESDA ket tumulong da iti programa ni Presidente Gloria Macapagal Arroyo nga agpaadu ti produkto ti makan.
Kas sungbat ti direktiba ni Presidente Arroyo nga amin a bakante wenno daga a mabalin nga pagmulaan makan ket mamulaan tapno adda bastante a makan, ti TESDA technology schools isudan ti mangidaulo iti daytoy a programa ni PGMA ta addaan agarup dua ribu (2,000) nga ektarya a daga nga mabalin mamulaan kadagiti taraon ken uray pay pagpatanuran iti sida.
Maysa kadagiti inda napagnunumuan idi miniting ni TESDA Secretary Augusto Boboy Syjuco amin nga administradores ti TESDA nga iskuelaan ket paad-duen da ti produkto ti makan, an-animales, sida tapno saan nga agkurang ti makan ditoy pagilyan.
Maysa a plano da nga imula ken paaduen ket tay dragon a prutas nga addan a napatanor ditoy Bangui Institute of Technology iti ili ti Bangui ken Pasuquin Ilocos Norte. Maysa pay nga suhestiyon da ket ti panagusar ti teknolohiya ti "vermi composting" tapno makapatanor abuno nga organiko a mangpadakkel mul-mula.
No man pay dagiti pang-pangulo ti maseknan nga is-iskuelaan ket napanunut da nga daytoy nga itutulong da a mang-paadu't produkto ti makan ket kasapulan na ti pondo para babbaro nga ramramit panagmula, suporta ti imprastraktura, ken dadduma pay a kasapsapulan, inda nagtutulagan nga iyimplimentar da lattan a dagus daytoy nga programa iti kabiitan a panawen ta makaited met pagkakuartaan kadagiti iskuelaan, kadagiti istudyante, kadagiti komunidad ta ti panagpaadu't makan ket pagsayaatan ti sibubukel a pagilyan. (PIA La Union) [top]
ilo_Latn grn_Latn ilo_Latn ilo_Latn ilo_Latn ilo_Latn ilo_Latn